**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.03.2024, ora 08.00 – 03.03.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 03.03.2024, ora 07.00**

**RÂURI**

**Debitele au fost, în general, staționare,** exceptând râurile din bazinele hidrografice: Vișeu, Iza, Tur, Someș, Mureș, Bega Veche, Bega, Timiș, Bârzava, unde au fost în scădere.

Creșteri ușoare de niveluri și debite s-au înregistrat pe unele râuri din zonele de deal și munte, din nordul, centrul și sud – vestul țării, datorită cedării apei din stratul de zăpadă și precipitațiilor lichide căzute în interval, slab cantitativ.

Debitele se situează la valori peste mediile multianuale lunare pe râurile din bazinele hidrografice: Vișeu, Someșul Mic, Someșul Mare, Crasna, Crișul Repede, bazinul mijlociu și inferior al Mureșului, bazinele superioare și mijlocii ale Timișului, Bistriței, bazinul superior al Jiului, cursurile Siretului, Prutului și pe unii afluenți ai Oltului mijlociu. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Moravița, Cerna, Vedea, Argeș, Tazlău, Rm. Sărat, Bârlad, cursul Ialomiței, pe unii afluenți din bazinele inferioare ale Jiului și Oltului, afluenții Prutului și pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

 **Debitele vor fi în general staționare**, exceptând râurile din bazinele hidrografice: Vișeu, Iza, Tur, Lăpuș și cursurile mijlocii și inferioare ale Someșului, Mureșului și Timișului, unde vor fi în scădere.

Sunt posibile creșteri de niveluri și debite, pe unele râuri mici din zonele de deal și munte, ales pe cele din nordul, centrul și sud – vestul țării, ca urmare a cedării apei din stratul de zăpadă din zonele montane aferente și precipitațiilor prognozate, slabe cantitativ.

 Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 02.03.2024 – 03.03.2024 **a fost staţionar,** având valoareade **6800 m3/s**, peste media multianuală a lunii **martie (5300 m3/s).**

În aval de Porţile de Fier debitele au fost în scădere pe sectarele Gruia – Calafat şi Călărăşi – Tulcea, staționare pe sectorul Giurgiu – Olteniţa şi în creştere pe sectorul Bechet - Zimnicea.

**Debitul la intrarea în ţară (secţiunea Baziaş) va fi în scădere (6700 m3/s).**

În aval de Porţile de Fier, debitele vor fi în scădere pe sectoarele Gruia – Calafat și Brăila – Tulcea, în creştere pe sectorul Bechet- Călărași şi staţionare pe sectorul Cernavodă – Vadu Oii.

***Se situează în faza I de apărare următoarele sectoare de dig:***

- R3 şi T. Vladimirescu (din administrarea ANAR); Nufăru Victoria (din administrarea consiliilor locale) - jud. Tulcea.

**2.** **Situația meteorologică în intervalul 02.03.2024, ora 09.00 – 03.03.2024 ora 06.00**

**ÎN ŢARĂ**

**Vremea s-a menținut mult mai caldă** decât în mod normal la această dată în cea mai mare parte a țării, cele mai mari abateri pozitive față de mediile climatologice situându-se în jurul a 10 grade și s-au înregistrat în nord-vest și centru.

Cerul a fost mai mult noros, dar noaptea, în regiunile vestice, a avut perioade de înseninare. A plouat slab, local în Moldova și Oltenia și izolat în Crișana, Banat și Transilvania. În Munții Banatului și în Carpaților Meridionali, la altitudini mari, au fost și precipitații sub formă de lapoviță și ninsoare. Vântul a suflat slab și moderat, pe arii restrânse cu intensificări în Banat (viteze de până la 40...45 km/h) și la munte (rafale de până la 90...95 km/h pe crestele Carpaților Meridionali). S-a menținut strat de zăpadă, local la munte, în continuă diminuare, și măsura - în platformele stațiilor meteorologice - până la 137 cm în Munții Făgăraș și 133 cm în Munții Călimani. Temperaturile maxime s-au încadrat între 7 grade la Sulina și 19 grade la Sighetu Marmației. La ora 6 se înregistrau valori termice cuprinse între -2 grade la Bozovici și 10 grade la Moldova Nouă. Spre sfârșitul intervalului, în Oltenia, pe alocuri, s-a format ceață.

***Obs:*** *de ieri de la ora 6 a fost în vigoare un mesaj de atenționare cod galben pentru fenomene meteorologice periculoase imediate, emis de către SRPV Craiova.*

**LA BUCUREŞTI**

**Vremea s-a încălzit ușor** față de intervalul anterior, iar abaterea pozitivă față de mediile climatologice a fost de 5...6 grade. Cerul a fost mai mult noros, iar vântul a suflat moderat ziua (până la 30...35 km/h) și în general slab noaptea.

Temperatura maximă a fost de 13 grade la Afumați și Băneasa și de 14 grade la Filaret. La ora 06 se înregistrau 0 grade la Băneasa, 2 grade la Afumați și 3 grade la Filaret.

 **3. Prognoza meteorologică în intervalul 03.03.2024, ora 09.00 – 04.03.2024, ora 09.00**

**ÎN ŢARĂ**

**Vremea va fi mai caldă** decât în mod obișnuit în primele zile ale lunii martie. Cerul va fi variabil în regiunile vestice și mai mult noros în restul teritoriului. Va ploua slab la munte, în nord-vest și pe alocuri în rest. Pe crestele Carpaților Meridionali și de Curbură, precipitațiile vor fi mixte. Vântul va sufla slab și moderat, cu ușoare intensificări în extremitatea de sud-vest a țării. Temperaturile maxime vor fi cuprinse în general între 8 și 18 grade, iar cele minime se vor încadra între 0 și 9 grade. Se va semnala ceață, izolat dimineața și local noaptea.

**LA BUCUREŞTI**

**Cerul va fi noros ziua** când trecător va ploua slab, apoi va deveni variabil și va crește probabilitatea de ceață sau nebulozitate joasă stratiformă. Vântul va sufla în general slab. Temperatura maximă se va situa în jurul valorii de 9 grade, iar cea minimă va fi de 2...4 grade.

**4. Buletin nivometeorologic pentru perioada 01.03.2024 ora 20 – 04.03.2024 ora 20**

**Fenomene meteo predominante: Temperaturi peste norme. Zăpadă umedă.**

**Principalele mecanisme ce conduc la declanșarea avalanșelor: Zăpadă umedă şi alunecarea întregului strat.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munţii Parâng-Şureanu** | **RISC ÎNSEMNAT (3)** | **RISC REDUS (1)** |
| **Munții Țarcu-Godeanu** | **RISC ÎNSEMNAT (3)** | **RISC REDUS (1)** |
| **CEAHLĂU** | **RISC REDUS (1)** | **RISC REDUS (1)** |
| **MUNȚII RODNEI** | **RISC MODERAT (2)** | **RISC MODERAT (2)** |
| **BISTRIȚEI- CĂLIMANI** | **RISC MODERAT (2)** | **RISC REDUS (1)** |
| **Munții Vlădeasa – Muntele Mare, Gilău** | **RISC REDUS (1)** | **RISC REDUS (1)** |

**Evoluția vremii în intervalul 29.02.2024 - 01.03.2024**

Vremea a fost mult mai caldă decât normalul termic al acestei perioade, cu temperaturi pozitive inclusiv noaptea sub 2000 metri. Cerul a fost temporar noros. Pe arii restrânse a plouat slab. Vântul a suflat în general moderat, cu intensificări de 50-60 km/h în majoritatea masivelor, temporar de 70-90 km/h în zonele înalte și trecător de 100-125 km/h pe crestele Carpaților Meridionali. Pe arii restrânse s-a semnalat ceață, asociată izolat cu depuneri de chiciură pe crestele Bucegilor. Stratul de zăpadă a scăzut în cea mai mare parte a zonei montane, cu până la 5 cm în vestul Carpaţilor Meridionali.

**Evoluția stratului de zăpadă și a riscului de avalanșă, în zona montană înaltă:**

**Masivul Făgăraș:** **RISC ÎNSEMNAT (3)**

**La peste 1800 m**: pe fondul temperaturilor diurne ridicate și trecător al precipitațiilor mixte, zăpada va continua să se umezească, iar la altitudini de 1800-2000 m să se îngreuneze semnificativ, ceea ce poate duce în cazuri izolate la producerea unor avalanșe de fund, inclusiv pe versanții nordici. Pe versanții nordici și în zona crestelor, în interior sunt prezente mai multe cruste de gheață, iar spre sol cristale tip cupă.

Noaptea și dimineața, pe fondul temperaturilor ușor negative se vor forma la suprafață cruste subțiri de gheață. În apropierea crestelor se mențin cornișele și plăcile de vânt mai vechi, iar pe văile și zonele adăpostite troienele de peste 2 metri. Pe pantele mai înclinate, mai ales la supraîncărcări, stratul mai puțin stabilizat și umezit de la suprafață poate aluneca peste straturile mai vechi și dure din interior, iar unele structuri mai vechi de plăci de vânt, de asemenea umezite în partea lor superioară se pot rupe. Se pot declanșa avalanșe de dimensiuni medii și izolat mari, iar în cazuri excepționale se poate disloca un strat mai consistent de zăpadă, care să alunece peste zona din profunzime constituită din cristale tip cupă sau peste sol. Riscul va fi **RISC ÎNSEMNAT (3).**

**Și la altitudini de sub 1800 m** temperaturile pozitive și trecător ploile vor favoriza în continuare umezirea și topirea zăpezii. La altitudini de 1600-1800 m, mai ales la supraîncărcări, stratul umezit de la suprafață, cu rezistență mai scăzută, poate aluneca peste cel vechi și dur și produce avalanșe de dimensiuni mici și medii și Riscul se va menține **RISC MODERAT (2)**.

**Munţii Rodnei:** **RISC MODERAT (2)**

**La peste 1800 m**, stratul de la suprafață este mediu stabilizat și puternic umezit la altitudini apropiate de 1800 m. Temperaturile se vor menține relativ ridicate, iar stratul va continua să se umezească suplimentar, în special la altitudini de 1800-2000 m. În profunzime zăpada este mai compactă, cu cruste de gheață intercalate. Pe văile umbrite și în zonele adăpostite sunt troiene şi acumulări mari de zăpadă, iar în zona crestelor cornișe și plăci vechi de vânt. Pe pantele suficient de înclinate, stratul de la suprafaţă cu rezistență mai redusă din partea superioară poate aluneca peste straturile mai vechi și mai stabile din profunzime, putându-se declanșa avalanșe de dimensiuni mici și medii, mai ales la supraîncărcări mari. Riscul declanșării avalanșelor se va menține **RISC MODERAT (2)**.

**La altitudini mai mici de 1800 m,** stratul de zăpadă, deși este de dimensiuni mai reduse, mai prezintă pe pantele nordice și estice depozite însemnate, în special la altitudini de 1600-1800 m. Zăpada este puternic umezită și va continua să se topească suplimentar. Mai ales la supraîncărcări, pe pantele suficient de înclinate, stratul poate fi dislocat și vor fi condiţii de declanșare a unor avalanșe de dimensiuni mici și izolat medii. Riscul se va menține **RISC MODERAT (2)**.

**Munţii Bucegi:** **RISC MODERAT (2)**.

**La peste 1800 m**, în partea superioară a zăpezii se întâlnește pe alocuri un strat cu rezistență mai redusă a zăpezii, în special pe versanții cu orientare nordică și estică, în multe cazuri depus peste cruste mai vechi de gheață, iar pe anumite văi și pante umbrite sunt acumulări mai mari de zăpadă. În interior sunt mai multe cruste de gheață, intercalate cu zone ce au rezistență scăzută, formate din cristale tip cupă. La altitudini de peste 2200 m stratul de zăpadă va cunoaște o ușoară consolidare pe măsura scăderii temperaturiii la valori predominant negative, ceea ce va determina înghețarea zăpezii umezite, dar la altitudini de 1800-2200 m stratul de zăpadă de la suprafață va continua să se umezească datorită temperaturilor diurne pozitive. La supraîncărcări mai mari stratul cu rezistență mai redusă din partea superioară, în special de pe versanții nordici și estici, poate fi dislocat, ceea ce poate duce la declanșări de avalanșe mici și izolat medii. Riscul va fi **RISC MODERAT (2)**.

**Sub 1800 m**: stratul este de de dimensiuni relativ mici și va continua să se topească pe fondul temperaturilor ridicate și temporar al ploilor. Mai ales pe versanții estici și nordici, la altitudini de 1600-1800 m, pe pantele mai înclinate și la supraîncărcări mai mari, stratul umezit de la suprafață poate fi dislocat și vor fi condiții pentru avalanșe de dimensiuni mici, riscul fiind **RISC REDUS (1)**.

**Munţii Parâng-Şureanu:** **RISC ÎNSEMNAT (3)**

**Peste 1800 m**: Stratul de zăpadă este puernic umezit pe versanții sudici, iar pe cei nordici mai ales la altitudini apropiate de 1800 m, existând riscul unor avalanșe umede care să disloce stratul de zăpadă până la fund. Sub influența temperaturilor crescute și al trecător a precipitațiilor mixte, stratul de zăpadă va continua să se umezească în partea sa superioară, mai ales la altitudini de 1800-2000 m. În zona crestelor se mențin cornișele mai vechi și unele structuri tip placă de vânt, umezite la suprafață, iar în zonele adăpostite sunt acumulări mai însemnate de zăpadă. În profunzime sunt unele straturi cu rezistență redusă, alcătuite în principal din cristale de tip cupă, dar și fațetate, mai ales pe versanții nordici și în apropierea crestelor. Stratul din partea superioară, îngreunat cu apă rezultată din topirile superficiale, poate aluneca peste aceste structuri, ducând la declanșarea de avalanșe medii și cu totul izolat mari, riscul fiind prezent în special pe versanții nordici și estici, riscul fiind amplificat la suprasarcini, pe pantele suficient de înclinate. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m** stratul puternic umezit și de dimensiuni reduse, va continua să se topească pe fondul temperaturilor pozitive și trecător al ploilor. Mai ales la altitudini de 1600-1800 m, pe anumite văi și zone adăpostite, sunt depozite mai mari de zăpadă. Pe pantele mai înclinate și la supraîncărcări mari, stratul umezit de la suprafață poate fi dislocat și vor fi condiții pentru avalanșe izolate, de dimensiuni în general mici**,** riscul fiind **RISC REDUS (1)**.

**Munţii Țarcu-Godeanu:** **RISC ÎNSEMNAT (3)**

**La peste 1800 m:** stratul de zăpadă este consistent încă pe multe pante și văi și este umezit în profunzime pe versanții sudici, pe cei nordici fiind umezit mai puternic la altitudini apropiate de 1800 m. Stratul prezintă rezistență relativ scăzută în partea sa superioară, iar în versanții nordici, este în general compact și stabilizat doar spre bază. Pe fondul temperaturilor diurne pozitive și trecător al precipitațiilor mixte, zăpada va continua să se umezească suplimentar și să se taseze, iar noaptea și dimineața se va forma o crustă de superficială de gheață pe fondul temperaturilor ușor negative din altitudine. Pe văi și în zonele adăpostite se mențin troienele și depozitele mari de 1-2 metri, iar în zona crestelor cornișele. Mai ales la supraîncărcări, vor fi condiții pentru declanșarea unor avalanșe de dimensiuni medii și izolat chiar mari, care pot angrena în anumite cazuri straturi din profunzime ducând chiar la declanșarea unor avalanșe de fund. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m,** zăpada este puternic umezită și într-un proces de topire, iar temperaturile pozitive și trecător ploile vor favoriza în continuare umezirea și topirea zăpezii. Pe anumite văi și zone adăpostite este zăpadă veche acumulată în depozite, compacte în cea mai mare parte. Mai ales la altitudini de de 1600-1800 m, în special la supraîncărcări, stratul umezit de la suprafață, cu rezistență scăzută, poate aluneca peste cel vechi sau peste sol și produce curgeri sau avalanșe de dimensiuni mici și cu totul izolat medii spre 1800 m, riscul fiind **RISC REDUS (1)**.

**Munţii Călimani-Bistriţei:** **RISC MODERAT (2)**

**La peste 1800 m**, stratul mediu stabilizat de la suprafață este ușor umezit. În profunzime zăpada este mai dură, cu cruste de gheață intercalate și cristale de tip cupă spre bază. Pe fondul temperaturilor pozitive, zăpada de la suprafață va continua să se topească ușor și se va mai umezi suplimentar. Pe văile și în zonele adăpostite sunt troiene şi acumulări mai mari de zăpadă, iar în zona crestelor cornișe și plăci vechi de vânt.

Pe pantele suficient de înclinate, în special pe versanții nordici și estici, și mai ales la supraîncărcări, stratul de la suprafaţă, cu rezistență mai redusă, poate aluneca peste straturile mai vechi și mai stabile din profunzime, putându-se declanșa avalanșe de dimensiuni mici și medii. Riscul declanșării avalanșelor va fi **RISC MODERAT (2)**

**La altitudini mai mici de 1800 m:** stratul de zăpadă a scăzut și este umezit în cea mai mare parte. Pe anumite pante și văi mai umbrite se mai întâlnesc depozite importante. Pe fondul temperaturilor pozitive și trecător al ploilor, stratul va continua să se topească și să se umezească suplimentar. Mai ales la altitudini de peste 1600 m, pe pantele cu acumulări de zăpadă, vor fi condiții pentru avalanșe de dimensiuni în general mici, riscul fiind **RISC REDUS (1)**.

**Masivul Ceahlău:** **RISC REDUS (1)**

Mai ales la altitudini de peste 1600 m și pe anumite văi și zone mai adăpostite sunt acumulări mai însemnate de zăpadă, iar în rest stratul are dimensiuni mai reduse și este în mare parte stabilizat. În partea superioară zăpada este umezită, iar pe fondul temperaturilor pozitive și trecător al ploilor, zăpada va continua să se topească și să se umezească suplimentar. Pe pantele suficient de înclinate și cu acumulări de zăpadă, stratul umezit de la suprafaţă poate aluneca peste straturile mai vechi, putându-se declanșa unele avalanșe de dimensiuni în general mici și cu totul izolat medii. Riscul este **RISC REDUS (1)**.

**Masivul Vlădeasa:** **RISC REDUS (1)**

Stratul de zăpadă are dimensiuni reduse și este puternic umezit, iar procesul de topire și umezire al stratului va continua pe fondul temperaturilor ridicate și al ploilor slabe cantitativ. Pe văile și pantele adăpostite, unde sunt acumulări mai mari de zăpadă, se pot declanșa curgeri și avalanșe de topire de dimensiuni în general mici, riscul fiind **RISC REDUS (1)**.

**În data de 01.03.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali:** 138 cm la Bâlea-Lac, 112 cm la Vf. Țarcu, 64 cm la Vf. Omu, 43 cm la Păltiniș, 23 cm la Cuntu, 24 cm la Parâng.

**Carpaţii Orientali:** 134 cm la Vf. Călimani, 48 cm la Vf. Iezer, 36 cm la Vf. Lăcăuți, 29 cm la Ceahlău-Toaca, 29 cm la Bucin.

**Carpaţii Occidentali:** 10 cm la Vf. Vlădeasa, 6 cm la Stâna de Vale.

**Prognoza vremii în intervalul 01.03.2024, ora 20:00 – 04.03.2024, ora 20:00:**

Deși temperaturile vor marca o scădere ușoară față de intervalul precedent, vremea va fi în continuare mai caldă decât normalul termic al acestei perioade, cu temperaturi pozitive diurne predominant pozitive, exceptând crestele mai înalte. Cerul va fi mai mult noros şi pe alocuri se vor

semnala precipitaţii mixte, mai ales ploi la altitudini de sub 2000 m, și lapoviță și ninsoare la peste

2000 m. În prima zi vântul va sufla moderat, cu intensificări de 40-60 km/h în majoritatea masivelor și de până la 80-90 km/h pe crestele Carpaţilor Meridionali, iar apoi va diminua, prezentând ușoare intensificări doar în zona crestelor. Pe arii restrânse se va semnala ceață.

**Temperaturi prognozate în intervalul 01.03.2024 ora 20 – 02.03.2024 ora 20:**

**Peste 1800 m:** temperaturi minime: -6...0 grade

temperaturi maxime: -1...4 grade

**Sub 1800 m:** temperaturi minime: -2…3 grade

temperaturi maxime:  **4**…9 grade.

**Vânt la peste 2000 m:** din sector predominant sud-estic în primele 24 de ore, cu viteze temporare de 80-90 km/h, apoi în diminuare la 20-30 km/h din sector sudic, urmând să se intensifice în cursul zilei de 04 martie din sector sud-vestic.

**Altitudinea izotermei de 0 grade**: în scădere de la 2300 - 2100 metri spre 1600 - 2100 m, cu cele mai scăzute valori în masivele vestice și sud-vestice în primele 24 de ore, iar spre final și în cele estice.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

***ABA Jiu revine cu informaţii suplimentare*** despre producerea, in data de 01.03.2024, ora 19.00, unei poluări accidentale cu substanțe chimice (acid clorhidric) a apei râului Hodinău, afluent al râului Jiu, pe raza mun. Târgu Jiu, județul Gorj. Poluatorul este SC ARTEGO S.A unde, in urma manipulării greșite unui container, o cantitate de aprox. 500 litri acid clorhidric (concentrație 32%) s-a scurs pe suprafața betonată a platformei și apoi în rețeaua pluvială. Masuri: deplasare în teren echipe operative din cadrul S.G.A. Gorj ( G.R.A. şi Laborator de calitatea apei), pentru verificare, monitorizare si recoltare de probe de apa.

S – au prelevat probe de apă din trei secțiuni:

* o probă de apă din căminul -evacuare ape tehnologice si meteorice;
* o probă de apă din emisar, pârâul Hodinău;
* o proba de apă - râul Jiu – gura de vărsare zona Insulița.

REZULTATUL ANALIZELOR de Calitate a apei din data de 02.03.2024 :

|  |  |  |  |  |
| --- | --- | --- | --- | --- |
| Nr crt. | Sectiune | Temperatura | pH | Cloruri |
| 1 | S.C. ARTEGO S.A. -cămin-evacuare ape tehnologice și meteorice | 13 grd C | 7,50 upH | 60,270 mg/l |
| 2 | pârâul Hodinău, în dreptul S.C.Artego S.A. | 12 grd C | 7,37 upH | 62,397 mg/l |
| 3 | râul Jiu – gura de vărsare zona Insulița | 10 grd C | 7,14 upH | 110,613 mg/l |

Rezultatul analizelor din data de 02.03.2024 confirmă LIPSA REZIDUURILOR DE SUBSTANȚE CHIMICE în apă ca și cele din data de 01.03.2024.

În urma analizării probelor de apă din datele de 01.03.2024 și 02.03.2024, s-a constatat lipsa reziduurilor de substanțe chimice în cursul de apă.

În urma evenimentului, s-au luat măsurile necesare de către personalul S.C. ARTEGO S.A. conform PPCA, dirijându-se întreaga cantitate de HCl prin spălare cu multa apă, spre rețeaua de canalizare menajeră din incinta societății care deversează în rețeaua de canalizare a orașului Tg-Jiu, spre stația de epurare a acestuia.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 29.02.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**AR-2 – mun Arad, jud. Arad**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GNM CJ Giurgiu** informeaza despre izbucnirea unui **incendiu stuficol, din data de 02.03.2024, ora 15.30, in mijlocul Baltii Comana, din Parcul Natural Comana, intre com. Comana, sat Budeni si com. Calugareni, sat Branistari, jud. Giurgiu. Incediul de stuf a afectat circa 50 de hectare de vegetatie lacustra stuficola.** ISU Giurgiu supravegheaza zona pentru a se evita extinderea incendiului. Angajații RNP Romsilva – Administrația Parcului Natural Comana R.A. se află în teren alături de două echipaje de pompieri în vederea gestionarii situației.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 26.02.2024 – 27.02.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se menţine situaţia de restricţii în alimentarea cu apă pentru piscicultură la folosinţa:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**